Denne artikkelen er under arbeid. Som leser bør du være forberedt på at den kan være uferdig, og at innholdet kan endre seg fra dag til dag. Som bidragsyter bør du være forberedt på redigeringskollisjoner; det kan være lurt å kopiere teksten din til en annen tekstbehandler før du lagrer. Diskuter gjerne artikkelens struktur og innhold på diskusjonssiden.

Nordli kirke
**Lierne prestegjeld** var et prestegjeld tilhørende Namdal prosti. Det omfattet sogn i Lierne kommune i Nord-Trøndelag fylke, og hovedkirken var Nordli kirke.

Liernes kirkesogn er nå en del av Lierne kirkelige fellesråd, og underlagt Namdal prosti i Nidaros bispedømme i Den norske kirke.

Historikk
---------

*Liðir* antas å være befolket fra Snåsa i førkristen tid og hadde omkring 25 navnegårder i høymiddelalderen.

---

I Reformatsen 1589 var *Findelijd* annekssogn til *Snaasen Præstegjeld* med gudstjeneste to ganger i året. Eldste omtale av kirken i Sørli er i lensregnskapet for Steinviksholm len for 1548-49 hvor *Deuygk kiierckiie* er oppført. Kirken lå på Devik i Sørli, og ble brent av svenske tropper under Kalmarkrigen i 1613, men gjenoppført samme sted i 1616. Etter Freden i København i 1660 ble bygdene i Lierne grensetrakter mot Sverige i øst.

Under forhandlingene med Sverige om det som skulle bli Grensetraktaten av 1751 var den opprinnelige svenske posisjonen at hele Sørli og omkring halve Nordli sogn skulle gå til Sverige, dvs. fulgte vannskillet. Fra norsk side ble det anført at bygdelagene øst for vannskillet var befolket fra norsk side, og at de sognet til Nordli og Sørli kirker. Det endte med at det meste av området ble lagt til Norsk side av grensen, som derved fikk den karakteristiske utbulningen mot øst.

Ved kgl.res. av 14. oktober 1871 ble *Lierne prestegjeld* skilt ut fra Snaasen med Nordli som hovedsogn og Sørli som anneks. Ved kgl.res. av 24. juli 1871 ble det tillatt å oppføre ny kirke på Deviks grunn i Sørli. Eierne og brukerne av Skogen, Tunnsjøen, Ingelsvatnet, Limingen og Devika i Nordli sogn fikk tillatelse til å bygge kapell og anlegge kirkegård på Tunnsjøens grunn ved kgl.res. 11. april 1874, og Tunnsjø kapell ble innviet 22. april 1876. For kapelldistriktene Røyrvik og Trones i Grong prestegjeld og Tunnsjø kapelldistrikt i Lierne ble det ved kgl.res. av 26. april 1912 ansatt en hjelpeprest, og Tunnsjø kapell fikk eget kirketilsyn.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Nordli
* Sørli

Referanser
----------

1. ↑  *Bygdebok for Lierne kommune*. no#: Lierne kommune. 1989. s. 69.
2. ↑  *Norske lensrekneskapsbøker 1548-1567*. Jacob Dybwad. 1939. s. 163.
3. ↑  Brendalsmo, Jan (2001). *Kirkebygg og kirkebyggere*. [A.J. Brendalsmo]. s. 440.
4. ↑  ref
5. ↑  *Bygdebok for Lierne kommune*. no#: Lierne kommune. 1992. s. 40-46. ISBN 8299273307.
6. ↑  Prestegjeld og sogn i Nord-Trøndelag, arkivverket.no
7. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
8. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.